ขากลับจากเที่ยวเมืองจันทน์ ก่อนถึงประแสประมาณ 10 km. เห็นป้ายร้านขนมจีนร้านนี้อยู่เป็นระยะๆ พอถึงร้านก็ตัดสินใจแวะทันที

แว้บแรกที่เห็น ร้านน่ารัก สะอาด มีบริเวณสวนไม่แออัดค่ะ มีเมนูขนมจีนหลากหลาย มีข้าวให้เลือกด้วยนะ อ้อ.. มีน้ำแบะกาแฟด้วยค่ะ

เรากับแฟนลองสั่งขนมจีนน้ำยากะทิ มา 2 ชุด ชุดละ 30฿ มีเส้นมา 3 จับเล็กๆ ผักสดมากใส่กระจาดมาบริการเรียบร้อยเลยค่ะ อ้อถ้าสั่งน้ำยาปูจะ 60฿ นะคะ ตัวเส้นเป็นเส้นสด ชอบค่ะแบบนี้ น้ำยาข้นเผ็กกำลังดี ตัวปลาไม่คาวเลย อร่อย 4/5 จ้าเมนูนี้

เราสั่งข้างคลุกพริกเกลือมาลองทาน จานนี้ 50฿ จริงๆแล้วมันคือเมนูทะเล หมู ไข่ต้มและมีน้ำจิ้มซีฟู้ดมาให้เราคลุกทานด้วยกัน น้ำซุปเย็นไปหน่อยค่ะ หมึก กุ้งตัวเล็ก ให้มาปริมาณไม่เยอะเท่าไหร่ ตัวน้ำจิ้มซีฟู๊ดทางร้านแจ้งว่า ใช้ส้มมะปรี้ด ไม่ได้ใช้น้ำส้มสายชู และไม่ใส่ผงชูรสเลยค่ะ รสชาดจะเปรี้ยวมีเอกลักษณ์ แต่ไม่จัดจ้านเท่าไหร่ค่ะ เราให้ 3.5/5

ทางร้านยังมีข้าวคลุกกะปิ 50฿ และน้ำยาอีกหลายอย่างที่ไม่ได้ลอง ถ้าใครแวะมาขากลับเป็นตัวเลือกที่น่าแวะพักค่า